**חישוב המולד**

היום והלילה הם 24 שעות: 12 ביום ו-12 בלילה. כל שעה מחולקת ל-1080 חלקים.

לפי חשבון זה החודש- כלומר, הזמן שבין מולד למולד הוא 29 ימים 12 שעות ו-739 חלקים. שנת לבנה היא בסך הכל 354 ימים, 8 שעות ו-867 חלקים, ושנת חמה 365 ימים ו-6 שעות.

יש הפרש של כ-10 ימים בין שנת חמה לשנת לבנה ולכן מעברים את שנת הלבנה מידי 2/3 שנים, כך ששנה מעוברת היא 383 ימים, 21 שעות ו-589 חלקים.

כשמחלקים את ימי החודש ל-7 ימי השבוע (days % 7) נשאר יום אחד, 12 שעות ו-739 חלקים. הסימן: אי"ב תשצ"ג. זו שארית חודש הלבנה.

כשמחלקים את השנה ל-7 (days % 7), אם היא פשוטה יישארו 4 ימים, 8 שעות ו-876 חלקים, הסימן: ד"ח תתע"ו, ואם היא מעוברת יישארו 5 ימים, 21 שעות -589 חלקים. הסימן: הכ"א תקפ"ט.

כשידוע מולד חודש מסוים ומוסיפים לו אי"ב תשצ"ג מגיעים למולד של החודש שאחריו.

וכן כשידוע מולד שנה מסוימת (מולד של ר"ח תשרי) ומוסיפים לו שארית השנה הפשוטה או המעוברת מגיעים למולד השנה שלאחר מכן. המולד של השנה הראשונה לבריאת העולם היה בליל שני, 5 שעות בלילה ו-204 חלקים. הסימן בהר"ד.

בחשבונות האלו מוסיפים שארית עם שארית, כשמתקבצים החלקים ל-1080 משלימים שעה אחת ואותה מוסיפים למניין השעות וכשמתקבצים מהשעות 24, משלימים יום ומוסיפים למניין הימים, וכשהימים יותר משבע, מחלקים לשבע ומשאירים את השארית כדי לדעת את היום בשבוע.

כל 19 שנים שבהן 7 מעוברות ו-12 פשוטות נקראות מחזור. כשלוקחים את כל הימים, השעות והחלקים של 19 השנים האלו, הם כמעט כמו 19 שנים של חמה, השארית היא שעה אחת ו-485 חלקים. הסימן: אתפ"ה.

השנים המעוברות בתוך מחזור של 19 שנים הן: שלישית, שישית, שמינית, אחת עשרה, ארבע עשרה, שבע עשרה, תשע עשרה. סימן גו"ח י"א י"ד י"ז י"ט.

כשמקבצים שאריות 12 השנים הפשוטות- ד"ח תתע"ו ושארית 7 שנים המעוברות- הכ"א תקפ"ט ומחלקים לימות השבוע, נשארים 2 ימים, 16 שעות ו-595 חלקים. סימן: בי"ו תקצ"ה.

כך אפשר לדעת כל מולד שרוצים- עבור כל מחזור של 19 שנה מבריאת העולם מחשבים בי"ו תקצ"ה, לכל שנה פשוטה מהשנים שנשארו מחשבים ד"ח תתע"ו, ולכל שנה מעוברת- הכ"א תקפ"ט, משלימים את החלקים, השעות והימים ומה שנשאר- זהו המולד. וכשמוסיפים לו אי"ב תשצ"ג מגיעים למולד החודש הבא.

**קביעת יום ראש חודש**

היום של המולד הוא ראש חודש, ואת ראש חודש תשרי דוחים אם מתקיים אחד התנאים הבאים:

1. המולד יוצא בימים ראשון, רביעי או שישי, סימן לא אד"ו.
2. המולד בחצי היום או יותר.
3. מולד בליל שלישי, 9 שעות בלילה ו-204 חלקים, סימן ג"ט ר"ד או יותר מזה, ושנה זו פשוטה.
4. מולד ביום שני, 15 שעות ו-589 חלקים תקפ"ט וזו שנה שלאחר המעוברת.

אם קורית אחת משלוש האפשרויות האחרונות, דוחים ליום הבא, ואם הוא אחד מאד"ו, דוחים בעוד יום.

כל מולד בכל חודש שהוא, אם הוא עבר את חצות היום (18 שעות והלאה) הוא נדחה למחרת.